[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.10.2005

KOM(2005) 478 endelig

Forslag til

RÅDETS FORORDNING

om ændring af forordning (EF) nr. 27/2005 for så vidt angår sild, hellefisk og ottearmet blæksprutte

(forelagt af Kommissionen)

BEGRUNDELSE

Ved Rådets forordning (EF) nr. 27/2005[1] fastsættes der for 2005 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.

1. I henhold til ny videnskabelig rådgivning kan EF's fiskerimuligheder for sild i underområde 30 og 31 i Østersøen forhøjes med 15 000 tons til 86 856 tons. Forhøjelsen bør gennemføres.

2. Ved Rådets forordning (EF) nr. 27/2005 fik Litauen ikke en kvote for hellefisk i afsnit IIa og underområde IV og VI. Det skyldes, at der på det tidspunkt, hvor Kommissionens forslag (KOM 746 endelig) blev udarbejdet, ikke var nogen rapporterede litauiske fangster af hellefisk i de farvande. Litauen har imidlertid godtgjort, at litauiske fiskere har dokumenterede fangster i underområde VI, men at de ved en fejltagelse er blevet rapporteret som taget i underområde XII.

FAO har bekræftet, at Litauen anmodede om at få korrigeret sine fangstopgørelser for hellefisk i 2001-2003. FAO har også bekræftet, at de fangsttal, som Litauen har sendt Kommissionen for 2001, 2002 og 2003, er identiske med de tal, som officielt er meddelt FAO, nemlig henholdsvis 3, 48 og 24 tons i underområde VI og henholdsvis 0, 0 og 2 i underområde XII.

Fangstopgørelsen bør derfor berettige Litauen til en kvote på 10 tons hellefisk i ovennævnte områder.

3. Mindstemålet for ottearmet blæksprutte (Octopus vulgaris) er fastsat til 750 g i Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer[2].

Dette mindstemål gælder kun for fangst, landing og salg af ottearmet blæksprutte, der forekommer i farvande, som henhører under medlemsstaternes højhedsområde eller jurisdiktion og ligger i en af de regioner, der er omhandlet i artikel 2 i forordning (EF) nr. 850/98.

For at bidrage til bevarelsen af denne bestand og især beskytte unge individer bør der også fastsættes et mindstemål for ottearmet blæksprutte, der forekommer i farvande henhørende under tredjelandes højhedsområde eller jurisdiktion i CECAF-området.

Mindstemålet bør være 500 g (renset). Undermålsblæksprutter fra dette område må ikke opbevares om bord eller omlades, landes, transporteres, oplagres, udstilles eller udbydes til salg, sælges eller markedsføres.

Rådet opfordres til at vedtage dette forslag så hurtigt så muligt, så fiskerne kan planlægge deres aktiviteter for fangståret.

Forslag til

RÅDETS FORORDNING

om ændring af forordning (EF) nr. 27/2005 for så vidt angår sild, hellefisk og ottearmet blæksprutte

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[3], særlig artikel 20, og

under henvisning til forslag fra Kommissionen[4]

ud fra følgende betragtninger:

(1) Ved Rådets forordning (EF) nr. 27/2005[5] fastsættes der for 2005 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.

(2) På grundlag af ny videnskabelig rådgivning har Den Internationale Østersøfiskerikommission vedtaget en rekommandation om forhøjelse af EF's fiskerimuligheder for sild i underområde 30 og 31 i Østersøen med 15 000 tons til 86 856 tons. Forhøjelsen bør gennemføres.

(3) Som følge af korrigerede fangststatistikker bør Litauen have adgang til fiskerimuligheder på 10 tons hellefisk i afsnit IIa (EF-farvande) og underområde IV og VI (EF-farvande og internationale farvande). Rettelsen bør derfor gennemføres.

(4) For at bidrage til bevarelsen af ottearmede blæksprutter og især beskytte unge individer bør der i 2005 fastsættes et mindstemål for ottearmet blæksprutte, der forekommer i farvande henhørende under tredjelandes højhedsområde eller jurisdiktion i CECAF-området, indtil der vedtages en rådsforordning om ændring af Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer[6].

(5) Forordning (EF) nr. 27/2005 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

Bilag IA, IB og III til forordning (EF) nr. 27/2005 ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

BILAG

I bilagene til forordning (EF) nr. 27/2005 foretages følgende ændringer:

(1) I bilag IA foretages følgende ændringer:

Oplysningerne om arten sild i underområde 30-31 affattes således:

"Art: | Sild | Område: | Underområde 30-31 |

Clupea harengus | HER/3D30.; HER/3D31. |

Finland | 72 625 |

Sverige | 14 231 |

EF | 86 856 |

TAC | 86 856 | Analytisk TAC, hvis artikel 3 og 4 i forordning (EF) nr. 847/96 ikke finder anvendelse. " |

(2) I bilag IB foretages følgende ændringer:

Oplysningerne om arten hellefisk i afsnit IIa (EF-farvande) og underområde IV og VI (EF-farvande og internationale farvande) affattes således:

"Art: | Hellefisk | Område: | IIa (EF-farvande) og IV og VI (EF-farvande og internationale farvande) |

Reinhardtius hippoglossoides |

Danmark | 10 |

Tyskland | 18 |

Estland | 10 |

Spanien | 10 |

Frankrig | 168 |

Irland | 10 |

Litauen | 10 |

Polen | 10 |

Det Forenede Kongerige | 661 |

EF | 1052 |

Norge | 145 | (1) (2) |

TAC | Ikke relevant |

__________ |

(1) Fiskeri i underområde VI er begrænset til langliner. |

(2) Skal tages i EF-farvande i område II og VI." |

(3) I bilag III foretages følgende ændringer:

I del I foretages følgende ændringer:

"DEL I

CECAF

Mindstemålet for ottearmet blæksprutte (Octopus vulgaris) i farvande henhørende under tredjelandes højhedsområde eller jurisdiktion i CECAF-området er 500 g (renset). Blæksprutter på under 500 g (renset) må ikke opbevares om bord eller omlades, landes, transporteres, oplagres, udstilles eller udbydes til salg eller sælges, men skal straks genudsættes."

[1] EFT L 12 af 14.1.2005, s. 1.

[2] EFT L 125 af 27.4.1998, s. 1. Senest ændret ved forordning (EF) nr. 602/2004 af 22. marts 2004 (EFT L 97 af 1.4.2004, s. 1).

[3] EFT L 358 af 31.12.2002, s. 59.

[4] EFT C […] af […], s. […]

[5] EFT L 12 af 14.1.2005, s. 1.

[6] EFT L 125 af 27.4.1998, s. 1.